Maksejõuetuse teenistus

Konkurentsiamet

e-post: info@konkurentsiamet.ee

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 15.02.2024 | nr | 2-17-14200 |

**Ettepanek**

Pärnu Maakohtu 23.11.2017 määrusega kuulutati välja ABK Konstruktsioonid OÜ pankrot ja pankrotihalduriks nimetati Martin Pärn. 29.01.2024 esitas pankrotihaldur kohtule taotluse pankrotimenetluse lõpetamiseks raugemise tõttu. Taotluse kohaselt müümisele kuulunud pankrotivara puudus. Pankrot kuulutati välja selle tõttu, et võlausaldajad tasusid kohtu deposiiti PankrS § 30 alusel 1200 eurot. Haldur analüüsis võlgniku raamatupidamisdokumente seoses võlgniku arveldusarvelt sularahas välja võetud 62173 euro kasutamisega võlgniku majandustegevuses ja leidis, et võlgniku juhatuse liikme suhtes ei tule esitada rahalist nõuet. Haldur analüüsis ka materjale seoses võlgniku väidetud rahalise nõudega RAMM Ehituse OÜ suhtes summas ca 25 000 eurot ja leidis, et vastava nõude esitamine ei ole perspektiivne. Maksejõuetuse põhjuseks on muu asjaolu PankrS § 22 lg 5 mõistes. Haldur ei ole esitanud avaldust kriminaalmenetluse alustamiseks.

30.01.2024 teatas kohus väljaandes Ametlikud Teadaanded võimalusest tasuda ABK Konstruktsioonid OÜ (pankrotis)pankrotimenetluse raugemise vältimiseks kulude katteks deposiidina selleks ettenähtud kontole 1000 eurot. Pankrotimenetluse kulusid käesolevaks ajaks deponeeritud ei ole, seega esineb alus menetluse lõpetamiseks raugemise tõttu PankrS § 158 alusel.

Kohus teeb kooskõlas PankrS § 158 lg 5¹ maksejõuetuse teenistusele ettepaneku esitada taotlus pankrotimenetluse läbiviimiseks avaliku uurimisena. Kohus palub esitada taotlus hiljemalt 18. märts 2024 e-posti aadressil pmkkuressaare.menetlus@kohus.ee, märkides ära ka käesoleva tsiviilasja numbri 2-17-14200.

Lugupidamisega

(allkirjastatud digitaalselt)

Eve Grass

kohtunik